VLÁDA SR

NÁVRH
UZNESENIE VLÁDY SR
č. 
 zo dňa .....................

k návrhu na uzavretie Zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva

Číslo materiálu:	120.551/2007-OVZI	
Predkladateľ:  	minister zahraničných vecí SR

Vláda

A.     s ú h l a s í

A.1.  	s uzavretím Zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva (ďalej len „zmluva“),

A.2. 	s tým, že jej zmluva nebude po podpise znovu predložená;

B.      o d p o r ú č a

prezidentovi Slovenskej republiky

B.1.	splnomocniť predsedu vlády a ministra zahraničných vecí SR na podpis zmluvy s výhradou ratifikácie,

B.2.		ratifikovať podpísanú zmluvu po vyslovení súhlasu Národnou radou SR;

Národnej rade SR

B.3. 	vysloviť súhlas so zmluvou a rozhodnúť, že ide o zmluvu, ktorá má podľa čl. 7 ods. 5 Ústavy SR prednosť pred zákonmi;

C. 	p o v e r u j e

predsedu vlády SR

C.1.	predložiť zmluvu po jej podpise Národnej rade SR na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi,

ministra zahraničných vecí 

C.2.	odôvodniť návrh na vyslovenie súhlasu so zmluvou v  Národnej rade SR;

D.     u k l a d á
	
	ministrovi zahraničných vecí 

D.1.	vykonať príslušné ratifikačné opatrenia,

D.2.	vykonať príslušné opatrenia spojené s nadobudnutím platnosti zmluvy,

D.3. 	zabezpečiť uverejnenie zmluvy najneskôr v deň nadobudnutia jej platnosti v Zbierke zákonov SR.

Vykonajú:		predseda vlády Slovenskej republiky
		minister zahraničných vecí Slovenskej republiky

Na vedomie:	prezident Slovenskej republiky
                          predseda Národnej rady Slovenskej republiky